Folketing
2008-04-29

Princippet om én person én stemme er jo et princip, der vender sig mod det valg, man er til, sådan at man ikke stemmer to gange ved det samme valg. Hvad kan Danmark da have imod, at et menneske, som også bor i USA, kan stemme der, hvis det er lovligt? Hvad kan Danmark have imod det? Man har været inde på, at der er mange problemer. Der er mange ulemper, men det er jo dog problemer, som man kan løse, og som de allerallerfleste lande har løst. De har jo løst de problemer. Vi er jo ikke pionerer på det her område, vi er faktisk ganske langt bag efter andre lande. Vi kan hente inspiration i betænkning efter betænkning fra lande, som ligger i vores nærområde, og det håber jeg da også vi kan, når vi nu går i gang med arbejdet. Jeg synes, det er lidt beklageligt at høre, at regeringen så kontant afviser det her.